**USLOVI ZA POSTAVLJANJE ODNOSNO GRAĐENJE PRIVREMENIH OBJEKATA**

Privremeni objekat **investitor** **može postaviti, odnosno graditi, na osnovu** **prijave** i **dokumentacije** propisane članom 117 Zakona o planiranju prostora i izgradnji objekata („Sl.list Crne Gore“, br. 64/17, 44/18, 63/18, 11/19, 82/20).

Dokumentacija sadrži:

1. Dokaz o pravu svojine odnosno drugom pravu na zemljištu;
2. Dokaz o uređivanju odnosa u pogledu plaćanja lokalne komunalne takse, za korišćenje javnih površina;
3. Tehničku dokumentaciju izrađenu u skladu sa urbanističkim uslovima iz Programa privremenih objekata i tehničkim uslovima pribavljenim od organa za tehničke uslove-Sekretarijata za lokalnu upravu Opštine u okviru Glavnog grada Golubovci;
4. Saglasnost Glavnog gradskog arhitekte (<https://podgorica.me/lokalna-samouprava/8>) na idejno rješenje arhitektonskog projekta privremenog objekta za koji se izrađuje glavni projekat u odnosu na Program privremenih objekata, koji je usklađen sa državnim smjernicama razvoja arhitekture (čl.87 stav 4 tač. 2 Zakona o planiranju prostora i izgradnji objekata);

Tehnička dokumentacija iz tačke 3, u zavisnosti od vrste i namjene privremenog objekta, može da bude tipski projekat, odnosno druga vrsta projekta.

Prijavu i dokumentaciju investitor je dužan da podnese nadležnom inspekcijskom organu lokalne uprave u roku od 15 dana prije početka postavljanja odnosno građenja (<https://podgorica.me/lokalna-samouprava/24>).

Tačka 2, 3 i 4 se ne odnosi na privremeni objekat koji je izgrađen, odnosno postavljen u skladu sa propisima koji su važili prije donošenja Programa i koji je usklađen sa urbanističkim uslovima iz Programa.

Urbanistički uslovi iz tačke 3, u odnosu na spoljni izgled objekta izdaju se u skladu sa državnim smjernicama za razvoj arhitekture.

 v.d. sekretara

 Slađana Anđušić s.r.